Մենք ժամանակ առաջ սխալմամբ նշել էինք, թե Սմբատ Լպուտյանն է զբաղեցնելու երկրորդ տեղը: Գիտենք, որ Լպուտյանը ՀՀԿ անդամ է, հետևաբար չէր կարող հայտնվել ԲՀԿ ցուցակում: Արսենյանի հայտնությունը համամասնական ցուցակում` հուշում է այն մասին, որ հաղթանակի դեպքում նա դառնալու է քաղաքապետի առաջին տեղակալ: Գագիկ Ծառուկյանը ցուցակի երրորդ հորիզոնականը նվիրել է նույնպես ԱԺ պատգամավորի` առողջապահության նախկին փոխնախարար Աբրահամ Մանուկյանին: Ստացվում է, ԲՀԿ առաջնորդը կամենում է թարմացնել ԱԺ խմբակցությունը: Ուրախալի է այն հանգամանքը, որ 4-րդ հորիզոնականը զբաղեցնելու է ԲՀԿ-ական նախկին պատգամավոր, դասախոս Արամ Սաֆարյանը. գործիչ, ով չափազանց մեծ աշխատանք էր կատարում նախորդ խորհրդարանում, հանդիսանում եվրոպական կառույցների հետ ամենաարդյունավետ աշխատող պատգամավորներից մեկը: